**ΣΥΜΠΛΗΡΩΜΑΤΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΩΝ**

**ΠΑΙΔΩΝ - ΠΡΟΠΑΙΔΩΝ**

**ΠΕΡΙΟΔΟΥ 2015-2016**

Η Ένωση Ποδοσφαιρικών Σωματείων Αχαΐας, έχοντας υπόψη της :  
1.Την Αθλητική Νομοθεσία, για το Ερασιτεχνικό Ποδόσφαιρο, που σήμερα ισχύει.  
2.Τον Κανονισμό Αγώνων Ποδοσφαίρου (Κ.Α.Π. άρθρο 2 παρ. 3), όπως τροποποιήθηκε και συμπληρώθηκε και που σήμερα ισχύει.  
3.Τον Κανονισμό Παιδειάς, όπως σήμερα ισχύει.  
4.Το Καταστατικό της Ε.Π.Σ. Αχαΐας.  
5.Την με αριθ. πρωτ. 440/10-7-2015 Προκήρυξη της Ε.Π.Σ. Αχαΐας για τους αγώνες των τοπικών Πρωταθλημάτων της, περιόδου 2015-2016, και  
6.Την Προκήρυξη της Ε.Π.Σ. Αχαΐας,  για τη διεξαγωγή των, στο θέμα αναφερόμενων, Πρωταθλημάτων ΠΑΙΔΩΝ- ΠΡΟΠΑΙΔΩΝ- ΤΖΟΥΝΙΟΡΣ & ΠΡΟΤΖΟΥΝΙΟΡΣ περιόδου 2015-2016, για την καλύτερη απασχόληση του νεανικού αθλητικού δυναμικού των ερασιτεχνών ποδοσφαιριστών των Σωματείων της Ε.Π.Σ. Αχαΐας και την τόνωση του αθλητικού πνεύματος και εν γένει της αθλητικής δραστηριότητας στην περιοχή της Ένωσής μας.

**ΠΡΟΚΗΡΥΣΣΕΙ**

**Την Β’ Φάση των παιδικών πρωταθλημάτων**

**Παίδων- Προπαίδων**

**περιόδου 2015-2016.**

**ΠΑΙΔΩΝ - ΠΡΟΠΑΙΔΩΝ**

Προκρίνονται στη 2η Φάση, από τον Β’ Όμιλο οι έξι (6) πρώτες, στην κατάταξη, ομάδες.

Ομοίως και από τον Γ’ Όμιλο.

Ο Α’ Όμιλος συνεχίζεται κανονικά μέχρι να ολοκληρωθούν και οι δύο γύροι του Ομίλου.

Οι δώδεκα ομάδες από τους Β’ και Γ’ Ομίλους θα διαμορφώσουν δύο νέος Ομίλους των έξι ομάδων Δ’ και Ε’ ως εξής:

|  |  |
| --- | --- |
| **ΟΜΙΛΟΣ Δ’** | **ΟΜΙΛΟΣ Ε’** |
| Β1 | Γ1 |
| Β3 | Γ3 |
| Β5 | Γ5 |
| Γ2 | Β2 |
| Γ4 | Β4 |
| Γ6 | Β6 |

Οι αγώνες θα είναι μονοί και οι γηπεδούχοι θα οριστούν μετά από κλήρωση του κάθε ομίλου ξεχωριστά.

Από τους δύο ομίλους της 2ης Φάσης (Δ’ και Ε’) προκρίνονται στην 3η Φάση οι τέσσερεις πρώτες βαθμολογικά ομάδες από κάθε όμιλο και από τον Α’ Όμιλο προκρίνονται όλες οι ομάδες με βαθμολογική κατάταξη και τα ζευγάρια της Φάσης των 16 μετά από κλήρωση είναι :

1. Α1 και Α2 με Δ4 και Ε4
2. Α3 και Α4 με Δ3 και Ε3
3. Α5 και Α6 με Δ2 και Ε2
4. Α7 και Α8 με Δ1και Ε1

Η Φάση των 16 θα διεξαχθεί σε διπλούς αγώνες με τα γήπεδα διεξαγωγής (1ου και 2ου αγώνα) να προκύπτουν ύστερα από κλήρωση.

Στην συνέχεια, για την Προημιτελική Φάση οι αγώνες θα είναι διπλοί και τα ζευγάρια θα διαμορφωθούν με κλήρωση των νικητών από τα ζεύγη των αγώνων της Φάσης των 16. Κλήρωση θα πραγματοποιηθεί και για τα γήπεδα διεξαγωγής των αγώνων της Προημιτελικής Φάσης (1ου και 2ου αγώνα).

Από τους αγώνες της Προημιτελικής φάσης, και ύστερα από κλήρωση των νικητών τους, θα προκύψουν τα ζευγάρια των Ημιτελικών οι οποίοι αγώνες θα είναι μονοί και σε γήπεδα που θα προκύψουν από κλήρωση.

Από τους νικητές των Ημιτελικών αγώνων θα προκύψει ο ΜΕΓΑΛΟΣ ΤΕΛΙΚΟΣ και από τους ηττημένους ο ΜΙΚΡΟΣ ΤΕΛΙΚΟΣ των πρωταθλημάτων Παίδων και Προπαίδων.

Η έδρα διεξαγωγής του Μεγάλου Τελικού και του Μικρού Τελικού θα οριστεί από την Επιτροπή Υποδομών.

Με αθλητικούς χαιρετισμούς,

Ο ΠΡΟΕΔΡΟΣ                        Ο ΓΕΝ. ΓΡΑΜΜΑΤΕΑΣ

ΜΠΑΛΑΦΟΥΤΗΣ ΔΗΜΗΤΡΙΟΣ ΜΠΑΣΚΟΥΤΑΣ ΕΛΕΥΘΕΡΙΟΣ